
1. IESTĀDES VISPĀRĪGS RAKSTUROJUMS
Sveķu internātpamatskola (līdz 01.04.2013.- Sveķu speciālā internātpamatskola) ir Gulbenes novada domes dibināta vispārējās izglītības iestāde, kurā tiek realizētas divas speciālās pamatizglītības programmas un trīs profesionālās pamatizglītības programmas.
Izglītības iestādes darbības tiesiskais pamats ir Izglītības likums, Vispārējās izglītības likums, Profesionālās izglītības likums, citi normatīvie akti un izglītības iestādes nolikums. Izglītības iestādei ir sava simbolika, konti Valsts kasē. Izglītības iestāde ir tiesīga lietot zīmogu ar  papildinātā mazā valsts ģerboņa attēlu atbilstoši likumam ”Par Latvijas valsts ģerboni”.

Pamatvirziens ir izglītojoša darbība atbilstoši normatīvo aktu prasībām, īstenojot licencētas un akreditētas izglītības programmas.
Sveķu internātpamatskola ir vienīgā speciālās izglītības iestāde Gulbenes novadā, dibināta 1963. gadā.
Skolas juridiskā adrese: „Aduliena”, Jaungulbenes pagasts, Gulbenes novads, LV-4420.
2015./ 2016.m.g. sākumā Sveķu internātpamatskolā mācības uzsāka 130 izglītojamie, no dažādiem novadiem: Gulbenes, Valkas, Valmieras, Alūksnes, Apes, Cesvaines, Madonas, Daugavpils, Rēzeknes, Balvu.

Skolā strādā 73 darbinieki, no tiem 53 ir pedagoģiskie darbinieki, 20 tehniskie darbinieki.
Profesionālās pamatizglītības programmās strādā 17 pedagogi.

Izglītības iestādē ir atbalsta personāls- logopēds, izglītības psihologs, sociālais pedagogs, medicīnas māsas, skolas ārsts.

Izglītības iestādes bibliotēkas un lasītavas darbu nodrošina bibliotekārs.
 
Izglītības iestāde tiek finansēta no valsts mērķdotācijas un pašvaldības budžeta,  ieņēmumiem no saimnieciskās darbības, ieņēmumiem no citu valstu finanšu palīdzības programmu īstenošanas. Finanšu līdzekļus izlieto normatīvajos aktos noteiktajā kārtībā. Atbilstoši nolikumam par grāmatvedības kārtošanu un apstiprinātam kontu plānam. To apriti un uzskaiti veic skolas grāmatvede. Budžeta izlietojums ir racionāls, ko apliecina zvērināta revidenta auditēts ikgadējais finanšu gada pārskats.

Izglītības iestādei ir savs zīmogs, norēķinu konti kredītiestādēs.

2. IESTĀDES DARBĪBAS PAMATMĒRĶI
Izglītības iestādes darbības pamatvirziens ir izglītojošā un audzinošā darbība izglītojamiem ar garīgās attīstības traucējumiem. Izglītības iestāde nodrošina izglītojamo medicīnisko un sociālo aprūpi. Pedagogi veic pieredzes uzkrāšanas, pētniecības darbu un metodisko materiālu izstrādi skolēnu un viņu vecāku atstumtības mazināšanai un dzīves kvalitātes uzlabošanai. Izglītības iestādes saimnieciskā darbība nodrošina materiāli tehniskās bāzes uzturēšanu un atjaunošanu.
Vispārējās izglītības programmas īstenošanas galvenie uzdevumi:

· nodrošināt attīstības traucējuma iespējami maksimālu pedagoģiski psiholoģisku korekciju un kompensēšanu;

· sekmēt izglītojamā atbildīgu attieksmi pret sevi, ģimeni, apkārtējo vidi, valsti, veicināt izglītojamā integrāciju sabiedrībā;

· veicināt katra izglītojamā personības harmonisku veidošanos un attīstību;

· iespēju robežās nodrošināt sabiedriskajai un personiskajai dzīvei nepieciešamo pamatzināšanu un pamatprasmju apguvi, ievērojot attīstības traucējumu korekcijas un kompensēšanas iespējas, sagatavot izglītības turpināšanai.

Izglītības iestādes uzdevumi, īstenojot profesionālo pamatizglītības programmu:

· nodrošināt iespēju iegūt profesionālo pamatizglītību un kvalifikāciju atbilstoši izglītojamo veselības stāvoklim, kā arī sniegt vispārējās zināšanas un prasmes;

· sagatavot darba tirgum kvalificētus speciālistus ar vispusīgām teorētiskajām zināšanām un praktiskajām iemaņām;

· racionāli izmantot izglītības iestādei iedalītos finanšu līdzekļus.
2015./ 2016.m.g. izvirzītie mācību un audzināšanas mērķi un uzdevumi:
· sekmēt atbildīgas mūsdienu sabiedrībā integrēties spējīgas personības veidošanos;
· rosināt izglītojamos aktīvai un radošai darbībai pilsoniskās apziņas, valstiskās identitātes un patriotisma stiprināšanai;
· pilnveidot izglītojamo izpratni par veselības un cilvēkdrošības jautājumiem, savstarpējo attiecību kultūru, attīstot cieņpilnu attieksmi pret sevi un citiem, kā arī atbildīgu rīcību ikdienas situācijās.
Izglītības iestādes darbības pamatvirzieni ir:

· izglītojošā darbība, pedagoģiski psiholoģiskā un sociālā korekcija izglītojamo mācību un audzināšanas procesā;

· mācību slodzes dinamikas nodrošināšana atbilstoši izglītojamo darbaspēju maiņai;

· individuāla pieeja katram izglītojamajam;

· profesionālo pamatizglītības programmu piedāvājums, atbilstoši izglītojamo individuālajām spējām un interesēm.
IEPRIEKŠĒJO MĀCĪBU GADU PRIORITĀTES UN REZULTĀTI
	Pamatjoma
	Izvirzītā prioritāte
	Paveiktais

	Mācību saturs
	1.
Apgūt   un   īstenot  jauno   mācību
standartu mērķus, uzdevumus, saturu un
izglītojamo   vērtēšanas   formas   atbilstoši jaunajiem mācību standartiem. Ieviest darbā  jaunās    mācību    programmas, pārdomājot mācību metožu un līdzekļu izvēli, izveidot plānu individuālā darba veikšanai.

2.
Nodrošināt skolotājus un izglītojamos ar regulārām psihologa konsultācijām.
3.
Kvalitatīvas    skolotāju    izglītības
nodrošināšanai, izstrādāt skolotāju tālāk-
izglītības plānu.
	· Ir izstrādātas un licencētas profesionālās pamatizglītības programmas „Pavāra palīgs”, „Tirdzniecības zāles darbinieks”, „Remontstrādnieks”, „Mājstrādnieks”, „Mājkalpotājs”.
· Profesionālās pamatizglītības programmu izveidē tika ņemtas vērā darba tirgus prasības.

· Pedagogi  konsultē izglītojamos grupu un individuālo konsultāciju laikā, atbilstoši apstiprinātam individuālo konsultāciju grafikam.

· Izglītības iestādē strādā kvalificēts psihologs uz pilnu slodzi.

· Izglītības iestādes pedagogu izglītība un profesionālā kvalifikācija, kā arī profesionālā pilnveide atbilst normatīvo aktu prasībām.

· Izglītības iestāde organizē pedagogu profesionālās pilnveides kursus 36 stundu apjomā speciālās izglītības skolotājiem.


	Mācīšana un mācīšanās
	1. Kvalitatīvas izglītības nodrošināšana, balstoties     uz     jaunajiem     mācību standartiem un programmām, izstrādāt iespējas,  kā mācību  saturu saistīt ar izglītojamo daudzveidīgu praktisko darbību, reālo dzīvi.

2. Izglītojamo    mācību     sasniegumu, personīgās    atbildības    paaugstināšana mācīšanās procesā.

3. Izstrādāt vienotu sistēmu, kā informēt skolēnu vecākus par skolēnu mācību sasniegumiem, stundu apmeklējumiem, uzvedību, attieksmi pret darbu.
	· Izglītības iestāde nodrošina izglītību atbilstoši audzēkņu spējām pirmajā profesionālās kvalifikācijas līmenī populārās tautsaimniecības nozarēs – ēdināšanas pakalpojumos, būvdarbos, komerczinībās.
· Atbilstoši mācību procesa grafikam, profesionālās pamatizglītības programmu izglītojamiem notiek kvalifikācijas prakse uzņēmumos, kurā izglītojamie gūst praktiskā darba iemaņas reālajā darba vidē.

· Mācību procesā tiek izmantotas mūsdienīgas mācību metodes, pielietotas IT tehnoloģijas, videoprojektors, kas veicina izglītojamo interesi par mācīšanos.

· Mācību procesā tiek uzsvērta mācīšanās nepieciešamība tālākai personiskai dzīvei un karjeras izaugsmei.

· Portālā E-klase izstrādāta sekmju kopsavilkuma lapa, kurā atspoguļotas izglītojamā sekmes par mēnesi, kas mēneša beigās tiek nosūtīta vecākiem un kam ar vecāka parakstu jāatgriežas skolā.



	Izglītojamo sasniegumi
	1.Individuāla izglītojamo izaugsmes dinamikas uzskaite.
	· Portāla E-klase datu bāzē ir pieejama informācija par izglītojamo sasniegumiem vairāku gadu skatījumā.
· Izglītojamo mācību sasniegumi tiek izskatīti metodisko komisiju sanāksmēs un  izmantoti, lai uzlabotu izglītojamo sasniegumus.
· Divas reizes gadā izglītojamajiem tiek izsniegti atzinības raksti par mācību sasniegumiem.

	Atbalsts izglītojamiem
	1. Izglītojamo medicīniskā aprūpe, emocionālo, psiholoģisko un sociālo vajadzību nodrošināšana.

2. Izglītojamo un skolas darbinieku praktiska apmācība ekstremālās situācijās, piesaistot dažādus speciālistus. Izstrādāt plānu praktiskai izglītojamo apmācībai dažādos drošības jautājumos.

3.
Izglītojamo pozitīvo attieksmju,
personības īpašību un sociālo iemaņu
attīstīšana, balstoties uz skolas iekšējās
kārtības noteikumiem, veicinot izglītojamo pozitīvu attieksmi pret skolas vidi,
veselīgu dzīves veidu.

4.
Interešu izglītības un karjeras izvēles programmas. 

5. Sadarbība ar pašvaldību sociālajiem darbiniekiem un pagasttiesām.

6. Darbs ar izglītojamiem,  kuriem  ir mācību grūtības un plānojot mācību darbu,   ņemt   vērā   šo   izglītojamo vajadzības.
	· Izglītības iestādē ir pieejams medicīniskais personāls, izglītības psihologs un sociālais pedagogs. 

· Atbalsta personālam ir darba grafiks, kas atbilst izglītojamo pieejamības iespējām.

· Atbalsta personāls sadarbībā ar pedagogiem vienojas par izglītojamo problēmas risinājumu.

· Izglītojamie labprāt sadarbojas ar atbalsta personālu.

· Sadarbībā ar Gulbenes novada domi, notikusi izglītojamo un skolas darbinieku praktiska apmācība rīcībai ekstremālās situācijās.

· Izglītojamie un izglītības iestādes personāls ir iepazīstināts ar evakuācijas plānu, iekšējās kārtības noteikumiem un drošības noteikumiem.
· Balstoties uz skolas iekšējās
kārtības noteikumiem, tiek veicināta izglītojamo pozitīvo attieksmju, personības īpašību un sociālo iemaņu attīstīšana, veicinot izglītojamo pozitīvu attieksmi pret skolas vidi,
veselīgu dzīves veidu.
· Audzināšanas un karjeras pasākumos, izglītības iestādes organizētajās ekskursijās izglītojamie tiek iepazīstināti ar karjeras izvēles programmām, tālākizglītības iespējām.

· Tiek rīkotas tikšanās ar dažādu profesiju pārstāvjiem.

· Izglītības iestāde regulāri sadarbojas ar pašvaldību sociālajiem darbiniekiem un pagasttiesām. 

· Izglītības iestādei ir mācību procesa organizēšanai nepieciešamā informācija par izglītojamo veselību un individuālajām vajadzībām, kas tiek ņemta vērā plānojot mācību darbu.

	Izglītības iestādes vide
	1. Skolas   un       internāta       telpu labiekārtošana, kosmētiskie remonti.
2. Skolas   spēļu   un   sporta   laukuma atjaunošana un labiekārtošana.
3. Kvalifikācijas „Remontstrādnieks” praktiskā darba darbnīcu telpu izveide.

4. Izglītības iestādes mājas lapas izveide.
	· Izglītības iestādē ir veikta skolas gaiteņu un internāta telpu labiekārtošana un kosmētiskais remonts.

· Izglītības iestādei piederošā teritorija, tai skaitā spēļu laukums un sporta laukums, ir estētiski iekārtota, apzaļumota un uzturēta labā kārtībā.
· Izveidotas kvalifikācijas „Remontstrādnieks” praktiskā darba darbnīcas. 

· Izglītības iestādei izveidota mājas lapa www.svekuspecialaskola.lv, kur informācija tiek papildināta, atjaunota latviešu un angļu valodās.

	Resursi
	1. Skolas un internāta mēbeļu, tehniskā aprīkojuma iegāde.

2. Skolas vides labiekārtošana

3. Skolas darbinieku tālākizglītība.
4. Metodiskās literatūras, mācību literatūras un bērnu literatūras iegāde.
5. IT aprīkojuma papildināšana.
	· Izglītības iestādē internāta telpās ir veikta pilnīga mēbeļu nomaiņa.
· Ir iegādāts aprīkojums- sniega tīrītājs un divi zāles pļāvēji skolas vides uzturēšanai, apkopšanai.
· Izglītības iestādes pedagogu izglītība un profesionālā kvalifikācija, kā arī profesionālā pilnveide atbilst normatīvo aktu prasībām.

· Ir izstrādāts pedagogu profesionālās pilnveides plāns.

· Notiek regulāra metodiskās literatūras, mācību literatūras un bērnu literatūras iegāde.
· Izglītības iestādē iegādātas trīs interaktīvās tāfeles un pedagogi profesionālās pilnveides kursu laikā iepazīstināti ar iespējām, kādas sniedz interaktīvā tāfele.

	Skolas darba organizācija, vadība un kvalitātes nodrošināšana
	1. Izvērtēt   skolas   darba   stiprās   un uzlabojamās         jomas,          iesaistot izvērtēšanas procesā skolas personālu, izglītojamos,        vecākus,        sabiedrības pārstāvjus.


	· Izglītības iestādes vadība rosina personālu regulārai pašvērtēšanai. 
· Skolas stipro pušu un uzlabojamo jomu apzināšanā tiek iesaistīti visi skolas 

darbinieki, vecāki un skolēni.


3. IEPRIEKŠĒJĀ VĒRTĒŠANAS PERIODA IETEIKUMU IZPILDE
2010. gada profesionālās pamatizglītības programma „Ēdināšanas pakalpojumi” tika akreditēta uz sešiem gadiem, akreditācijas ekspertu komisija netika sniegusi ieteikumus un  priekšlikumus iestādes darbības/ izglītības programmas uzlabošanai. 
4. IESTĀDES SNIEGUMS KVALITĀTES RĀDĪTĀJOS 

VISU JOMU ATBILSTOŠAJOS KRITĒRIJOS
JOMA – 1. MĀCĪBU SATURS 

Kritērijs – 1.1. Iestādes īstenotās izglītības programmas

Sveķu internātpamatskola realizē sekojošas licencētās izglītības programmas:

· Speciālās pamatizglītības programma izglītojamiem ar garīgās attīstības traucējumiem
Izglītības programmas kods 21015811, licence Nr. V- 8192 (19.08.2015.)

· Speciālās pamatizglītības programma izglītojamiem ar smagiem garīgās attīstības traucējumiem vai vairākiem smagiem attīstības traucējumiem
Izglītības programmas kods 21015911, licence Nr. V- 8193 (19.08.2015.)

· Profesionālās pamatizglītības programma „Ēdināšanas pakalpojumi” 1. profesionālā kvalifikācija „Pavāra palīgs”
Izglītības programmas kods 22 811 02, licence Nr. P- 7513 (izsniegta 05.04.2013.)

· Profesionālās pamatizglītības programma „Būvdarbi” 1. profesionālā kvalifikācija „Remontstrādnieks”
Izglītības programmas kods 22 582 01, licence Nr. P- 7512 (izsniegta 05.04.2013.)

· Profesionālās pamatizglītības programma „Komerczinības” 1. profesionālā kvalifikācija „Tirdzniecības zāles darbinieks”
Izglītības programmas kods 22 341 02, licence Nr. P- 7511 (izsniegta 05.04.2013.)
· Profesionālās pamatizglītības programma „Mājturība” 1. profesionālā kvalifikācija „Mājkalpotājs”
Izglītības programmas kods 22814011, licence Nr. P- 12140 (izsniegta 10.08.2015.)
· Profesionālās pamatizglītības programma „Mājturība” 1. profesionālā kvalifikācija „Mājstrādnieks”
Izglītības programmas kods 22814011, licence Nr. P- 12141 (izsniegta 10.08.2015.)

Profesionālās pamatizglītības programma izglītības iestādē tiek īstenota valsts valodā atbilstoši licencētai izglītības programmai, kuras saturs un īstenošanas process atbilst profesijas standartam un valsts profesionālās pamatizglītības standartam.
Skolotāji strādā pēc VISC apstiprinātajām mācību priekšmetu paraugprogrammām, kā arī ir izstrādājuši tām atbilstošus individuālos plānus izglītojamiem ar smagiem garīgās attīstības traucējumiem  vai vairākiem smagiem attīstības traucējumiem, atbilstoši spēkā esošajiem normatīvajiem aktiem.
Katra izglītības programma atbilst izglītības standartu, profesijas standartu prasībām un citām normatīvajos aktos noteiktajām prasībām. Skolotāji pārzina mācību priekšmeta standartos izvirzītos mērķus, uzdevumus, mācību saturu, izglītojamo zināšanu un prasmju vērtēšanas formas.
Mācību priekšmetu stundu saraksts (turpmāk – stundu saraksts) ir apstiprināts un atbilst licencētajām  izglītības programmām. Stundu saraksts sastādīts visam mācību gadam, ir pieejams un pārskatāms, par izmaiņām tajā izglītojamie un pedagogi tiek savlaicīgi informēti. Ar mācību stundu sarakstu un mācību procesa dokumentāciju iespējams iepazīties arī elektroniski –      www.e-klase.lv.
Izglītojamo mācību stundu slodze atbilst normatīvo aktu prasībām.

Izglītības programmas īstenošanā ievērota mācību priekšmetu, praktisko mācību un prakšu tematiskā satura pēctecība.

Skolas vadība pārrauga mācību priekšmetu programmu un mācību metožu un līdzekļu izvēli. Skolotāji sadarbojas atbilstošas jomas metodiskajās komisijās, apmeklē kursus un seminārus, organizē pieredzes stundas un citus pieredzes apmaiņas pasākumus skolā un sadarbojas ar citām internātskolām (Palsmanes, Spāres, Gaismas).

Izglītības iestāde nodrošina ar izglītības programmas īstenošanai atbilstošo mācību literatūru un mācību līdzekļiem, mūsdienīgām tehnoloģiskajām iekārtām.


Izglītības programmas saturu aktualizē atbilstoši nozares attīstībai. Profesionālās pamatizglītības programmas „Būvdarbi”, „Ēdināšanas pakalpojumi” skola realizē atbilstoši valstī noteiktajam programmas paraugam, kuru izstrādes darba grupā piedalījās mūsu skolas pedagogi. Profesionālās pamatizglītības programma „Komerczinības” kvalifikācijā „Tirdzniecības zāles darbinieks” ir izstrādāta pēc mūsu skolas iniciatīvas un skolotājas I. Ceriņas vadībā, sadarbībā ar sadarbības partneriem (VISC, DEPO DAY personāldaļu, MAXIMA). Programma veiksmīgi darbojas.
Stiprās puses:

· Izglītības iestādē piedāvā daudzveidīgas izglītības programmas, kas atbilst licencētajām programmām.

· Skolotāji zina un izprot speciālās izglītības un pamatizglītības standartos noteiktos mērķus, uzdevumus, obligāto saturu.

· Skolotāji veiksmīgi izmanto mācību priekšmetu paraugprogrammas un aktīvi iesaistās jaunu programmu izstrādē.
· Mācību stundās tiek ievērotas izglītojamo vajadzības, tiek pielietota diferencēta un individuāla pieeja.

· Reizi gadā tiek nodrošināta iespēja iepazīties ar citu skolu pieredzi.

Tālākās attīstības vajadzības:

· Pilnveidot materiālo bāzi  (informācijas un tehnoloģiju) un mācību līdzekļus izglītības programmu realizēšanai.

· Turpināt ieviest dzīvē interaktīvas un inovatīvas darba formas un metodes atbilstoši mūsdienu pedagoģiskā darba prasībām.
Vērtējuma līmenis: labi
JOMA – 2. MĀCĪŠANA UN MĀCĪŠANĀS
Kritērijs – 2.1. Mācīšanas kvalitāte

Izglītības iestādē pedagogu darba kvalitāti vērtē regulāri un sniedz pedagogiem vērtējumu. Stundu vērošanas rezultāti liecina, ka skolotāju izmantotās mācību metodes ir daudzveidīgas, atbilstošas mācību priekšmeta saturam, izglītojamo vecumam, spējām un veselības stāvoklim. Skolas pedagogi ir iesaistījušies „Eiropas Sociālā fonda darbības programmas ”Cilvēkresursi un nodarbinātība” papildinājuma 1.2.2.1.5. apakšaktivitātē „Pedagogu konkurētspējas veicināšana izglītības sistēmas optimizācijas apstākļos” projektā. pedagogu profesionālās darbības kvalitātes novērtēšanas procesā un no 53 skolas pedagogiem 2. kvalitātes pakāpe ir 6 pedagogiem, 3. kvalitātes pakāpe- 19 pedagogiem, 5. kvalitātes pakāpe- 1 pedagogam.
Lielākajā daļā no vērotajām mācību stundām mācību metožu un paņēmienu izvēle nodrošina stundā izvirzīto mērķu sasniegšanu, atbilstoši stundas tēmai tiek nodrošināta starppriekšmetu saikne un mācību uzdevumu saikne ar reālo dzīvi. Mācību metožu izvēli nosaka izglītojamo vecuma īpatnības, garīgās attīstības līmenis, pieredze, mācību priekšmeta specifika, mācību stundai izvirzītie uzdevumi. Mācību darbu diferencē, piedāvājot daudzveidīgus dažādu grūtības pakāpju uzdevumus. Gandrīz visi pedagogi izmanto jaunākās tehnoloģijas  un mācību metodes. Lielākā daļa izglītojamo zina un izprot mācību darbam izvirzītās organizatoriskās prasības.
Mācību nodarbību uzskaites žurnāli aizpildīti atbilstoši prasībām, to aizpildīšana tiek uzraudzīta. Ar  2013./2014.m.g. ir notikusi pāreja uz  elektronisko žurnālu, kas uzlabo pedagogu darbu, nodrošina rezultātu operativitāti un informācijas pieejamību.
Mācību procesā izmanto atbilstošus mācību līdzekļus, aprīkojumu, attiecīgās nozares tehnoloģijas, iekārtas un materiālus. Skolotāji mācību procesā izmanto informācijas tehnoloģijas. Pedagogi veido mācību priekšmetu komplektus, tos piemērojot izglītojamo veselības stāvoklim.
Izglītojamie un vecāki regulāri tiek informēti par praktisko mācību nodarbību uzdevumiem un izpildes kritērijiem. Lai nerastos izglītojamo pārslodze, darbu reglamentē pārbaudes darbu grafiks, kas ir zināms visiem izglītojamiem.
Par izglītojamo praksi atbild direktora vietnieks izglītības jomā un prakses vadītāji, kuru pienākumos ir sastādīt prakses vietu sarakstu, sagatavot nepieciešamos dokumentus (prakses līgumu, prakses programmu, raksturojuma veidlapu, prakses atskaites veidlapas, u.c. dokumentus atbilstoši izglītības programmai un esošai situācijai), instruēt audzēkņus par prakses organizācijas kārtību, drošas uzvedības un darba drošības noteikumiem, iepazīstināt audzēkņus ar prakses programmu un prakses uzdevumiem, kontrolēt prakses gaitu, novērtēt prakses atskaites. Ir sastādīti prakses dokumentu paraugi atbilstoši spēkā esošajiem normatīvajiem dokumentiem. Izglītojamie tiek iepazīstināti ar mācību prakses dokumentu noformēšanas prasībām un prakses uzdevumiem.

Par izglītojamo praksi tiek slēgti trīspusēji līgumi starp skolu, izglītojamo un prakses organizāciju.

Mācību prakses norise un prakses uzdevumu izpilde notiek atbilstoši prakses programmai. Notiek prakses programmas izpildes kontrole, analīze. Atgriežoties no prakses, prakses uzņēmums sniedz izglītojamā prakses raksturojumu.
Vērtējuma līmenis: labi

Kritērijs – 2.2. Mācīšanās kvalitāte
Skolotāji mērķtiecīgi organizē izglītojamos mācību darbam, regulāri informē izglītojamos par mācību darbam izvirzītajām prasībām. Izglītojamie zina un izprot mācību darbam izvirzītās prasības.

Izglītības iestāde mācību darbu organizē mērķtiecīgi, veidojot motivāciju mācīties. Mācību procesā tiek izmantoti visi  skolā esošie resursi - informāciju tehnoloģijas, bibliotēka, lasītava, sporta zāle, trenažieru zāle utt.
Mācību gada sākumā izglītības iestādes administrācija izglītojamos un viņu vecākus iepazīstina ar mācību gada galvenajiem uzdevumiem, mācību sasniegumu vērtēšanas kārtību, izglītības iestādes darba plānu, mācību prakses organizēšanas kārtību, pārcelšanu nākamajā klasē, pārbaudījumiem un svarīgākajiem normatīvajiem aktiem, kas nosaka izglītības iestādes darbu.
Izglītojamie aktīvi piedalās mācību procesā,  daļēji,  atbilstoši spējām prot plānot un izvērtēt savu darbu, uzņemas līdzatbildību par mācību procesa norisi, aktīvi izmanto izglītības iestādes piedāvātos resursus mācību mērķu sasniegšanai un kvalifikācijas iegūšanai.

Lielākā daļa izglītojamo bez attaisnojoša iemesla nekavē mācību stundas un mācību pasākumus. Izglītības iestādē uzskaita mācību stundu kavējumus, analizē to iemeslus un veic pasākumus kavējumu novēršanai, regulāri sadarbojoties ar skolas atbalsta personālu un nepieciešamības gadījumā ar pašvaldību sociālās palīdzības dienestiem, ārstniecības iestādēm un sabiedriskajām organizācijām. Kopš tiek nodrošināta izglītojamo nokļūšana mājās divas reizes mēnesī, kavējumu skaits ir ievērojami samazinājies.
Izglītojamie prot strādāt grupās, skolotāju rosināti palīdz viens otram mācību procesā, iesaistās kopīgos mācību projektos. Izglītojamie labprāt iesaistās dažādu pasākumu organizēšanā un piedalās karjeras izglītības pasākumos, piem. republikas mēroga pasākumā „Karjeras nedēļa”, „Karjeras izvēles pēcpusdiena Sveķu nodarbinātības dienestā”, informācijas dienās Palsmanes, Dzelzavas internātpamatskolās, kā arī Rankas, Jaungulbenes profesionālajās vidusskolās. Izglītojamie regulāri piedalās izteiksmīgas runas konkursos Gaujienas internātpamatskolā, pašdarināto tērpu modes skatēs Lielplatones internātpamatskolā, deju festivālā „Carnikavas ritmi” Carnikavas speciālajā internātpamatskolā, integratīvās mākslas festivālā „Nāc līdzās”, dažādos Latvijas Speciālās Olimpiādes  sporta pasākumos republikā un ārpus tās.
Mācību priekšmetu un kvalifikācijas prakses programmas paredz saikni ar reālo dzīvi, iesaistot audzēkņus praktiskā darbībā. Audzēkņiem tiek dota iespēja apmeklēt dažādus  uzņēmumus Gulbenes, Madonas novados, Rīgā: uzņēmumu „RCI Gulbene”, SIA „ZDZ”, 

Getliņi, kā arī apmeklēt kvalifikācijas specifikai atbilstošas izstādes, piemēram, „Mājai, Būvei”.
Izglītojamiem tiek piedāvātas konsultācijas vielas nostiprināšanai, pārbaudes darbu rezultātu uzlabošanai, tās apmeklē, atbilstoši konsultāciju grafikam.

Lielākā daļa izglītojamo atzīst, ka zina, kas jāmācās, un izprot mācību stundai izvirzītās prasības. Izglītojamie tiek mācīti rūpēties par savu darba vietu, mācību materiāliem un tehniskajiem līdzekļiem. Izglītības iestādē pastāv noteikta kārtība bibliotēkas un datoru izmantošanai, nodarbībām sporta zālē, trenažieru zālē.
Vērtējuma līmenis: labi

Kritērijs – 2.3. Vērtēšana kā mācību procesa sastāvdaļa


Vērtēšanas metožu izvēli nosaka izglītojamā speciālās vajadzības , vecumposma īpatnības un mācību priekšmeta specifika.



Vērtējot izglītojamo mācību sasniegumus, skolotāji ievēro valstī noteikto vērtēšanas kārtību speciālajā skolā. Vērtēšanas formas un metodiskie paņēmieni atbilst mācību priekšmetu programmām un mācību priekšmeta specifikai. Izglītojamo mācību sasniegumu vērtēšanas formas ir gan rakstiskas, gan mutiskas, kā arī praktiskas un kombinētas. Tēmas apguves beigās tiek veikta summatīvā (apkopojošā) vērtēšana ballēs no1 līdz 10 vai nv. Tie ir lielāka apjoma darbi, kuros tiek pārbaudītas zināšanas par zināmu programmas vai standarta daļu. Skolotāji strādā, lai sagatavotajos pārbaudes darbos būtu iespējams pārbaudīt izglītojamo zināšanas visos 3

izziņas līmeņos – iegaumēšanas un izpratnes, zināšanu lietošanas un analīzes līmenī un produktīvās (radošās) darbības līmenī. Atbilstošu trešā izziņas līmeņa uzdevumu iekļaušana

pārbaudes darbos ir darbs, pie kura skolas pedagogiem jāturpina strādāt.


Izglītojamie un vecāki regulāri tiek iepazīstināti ar vērtējumiem. Izglītojamiem ir zināma un saprotama vērtēšanas kārtība. Ar izglītojamo mācību sasniegumiem un vērtējumiem vecākiem ir iespējams iepazīties elektroniskajā mācību nodarbību uzskaites žurnālā E-klasē.


Mācību priekšmetu metodiskajās komisijās tiek saskaņotas vērtēšanas pārbaudes formas, metodes un biežums. Izglītības iestādē pastāv vienotas prasības pārbaudes darbu veidošanai, mācību sasniegumu vērtēšanai, pedagogi tās ievēro.



Izglītības iestādē apkopo informāciju par katra izglītojamā mācību sasniegumiem. Izveidota vienota sistēma mācību sasniegumu vērtējumu apkopošanai un analīzei. Secinājumus un izvirzītos uzdevumus izmanto mācību procesa pilnveidei.



Izglītojamos regulāri iepazīstina ar vērtējumiem, kā arī reizi mēnesī ar tiem iepazīstina vecākus. Internāta skolotāji izglītojamo vecākiem sagatavo sekmju izraktus, izmantojot E-klases piedāvātās iespējas.


Darba devēji ir iesaistīti izglītojamo prakses novērtēšanā, veikti ieraksti prakses dienasgrāmatās un prakses raksturojumā. Sadarbībā ar darba devējiem notiek  prakses uzdevumu izpildes un sasniegumu analīze.


Profesionālās kvalifikācijas eksāmeni (turpmāk – PKE) ir plānoti savlaicīgi, kvalifikācijas eksāmenu materiāli tiek izstrādāti un tiek iesniegti saskaņošanai Valsts izglītības satura centrā, atbilstoši 30.08.2011. MK noteikumiem Nr.662 "Profesionālās kvalifikācijas eksāmenu norises kārtība akreditētās profesionālās izglītības programmās". 


PKE teorētiskās un praktiskās daļas norisei ir atbilstoši aprīkotas telpas un nepieciešamais materiāli tehniskais nodrošinājums.


PKE komisijas personālsastāvs atbilst normatīvo aktu prasībām, komisijas sastāvā tiek iekļautas attiecīgajā tautsaimniecības nozarē strādājošas personas. 



Izglītības iestādē ievēro KE norises kārtību.
PKE dokumentācija noformēta atbilstoši normatīvo aktu prasībām. Ir izveidota eksāmena organizēšanas un dokumentācijas sistēma.
Stiprās puses:
· Skolotāji izmanto dažādas mācību satura apguvei piemērotas mācīšanas metodes.

· Tiek ievērotas kopsakarības mācību procesā ar iepriekš mācīto.

· Labi tiek plānotas un organizētas ekskursijas.

· Izglītības iestādē tiek labi organizēts mācību un kvalifikācijas prakses darbs profesionālās pamatizglītības programmās.

· Stundās izmantotie mācību materiāli atbilst izglītojamo veselības stāvoklim un konkrētajai mācību stundai.

· Mācīšanā process dod iespēju izglītojamiem iesaistīties sava darba vērtēšanā.

· Internāta skolotāji regulāri uzskaita izglītojamo kavējumus un analizē tos.

· Izglītojamie uzrāda labus sasniegumus sportā.

· Izglītības iestādē tiek lietota vienota izglītojamo izaugsmes dinamikas datu bāze pamatizglītības izglītojamiem un profesionālās pamatizglītības programmās.

· Izglītības iestādē ir noteikts noslēguma pārbaudes darbu grafiks, kā arī notiek vienota pārbaudes darbu vērtēšana.

· Izglītojamiem pārbaudes darbos vienmēr ir zināmi vērtēšanas kritēriji.

· Darbojas SIA „Digitālās ekonomikas attīstības centra” pakalpojuma „e-klase” elektroniskā žurnāla, mācību sasniegumu kopsavilkuma žurnāla, izglītojamo  dienasgrāmatu un  liecību lietošana, nodrošinot datu apstrādi un uzglabāšanu elektroniskā formātā.

Tālākās attīstības vajadzības:

· Pilnveidot mācību procesu un izglītojamo izziņas intereses veidošanu, nodrošinot un izmantojot jaunākās tehnoloģijas. 

· Iespēju robežās nodrošināt klašu iekārtojumu ar datoru un interneta pieslēgumu, lai visi skolotāji pēc vajadzības varētu izmantot jaunākās tehnoloģijas mācību stundās. 

· Paaugstināt izglītojamo atbildību par mācīšanās procesu un mācību sasniegumiem.

· Pilnvērtīgāk apgūt un pielietot praksē e-klases sniegtās iespējas.

· Motivēt izglītojamos augstāka vērtējuma saņemšanai.

· Attīstīt sadarbību ar darba devējiem.

Vērtējuma līmenis: labi

JOMA- 3. IZGLĪTOJAMO SASNIEGUMI

Kritērijs- 3.1. Izglītojamo sasniegumi ikdienas darbā
Izglītojamo sasniegumi tiek vērtēti atbilstoši 20.06.2006 MK noteikumiem  Nr. 492 Mācību sasniegumu vērtēšanas kārtība speciālās izglītības programmās. Pamatojoties uz šiem noteikumiem, skolā ir izstrādāta Kārtība izglītojamo mācību sasniegumu uzskaitē. Mācību priekšmetu pedagogi par katru izglītojamo divas reizes mācību gadā aizpilda pamatprasmju novērtēšanas kartes, izdarot ierakstus izglītojamā izaugsmes dinamikas kartēs. 

Gada vērtējumi (ballēs) pa mācību priekšmetiem

kv. "Pavāra palīgs" III.k.2014./2015.m.g.


Apkopotie dati atspoguļo, ka profesionālās pamatizglītības programmās, analizējot datus pa mācību priekšmetiem, izglītojamo mācību sasniegumi ir stabili un optimālā līmenī. 

Izglitojamo macibu sasniegumi, noslédzot macibu
gadu (vidéja atzime) profesionalajas kvalifikacijas

mKv. Remontstradnieks ~ mKv. Pavara paligs  m Kv. Tirdzniecibas zales darbinieks





Apkopotie dati atspoguļo, ka profesionālās pamatizglītības programmās izglītojamo mācību sasniegumi ir stabili- augstā un optimālā līmenī.

Kopš 2013./2014.m.g. izglītības iestāde pilnvērtīgi darbojas e-klasē, ar mērķi atvieglot darbu pedagogiem, gatavojot dažādas atskaites, informēt vecākus par izglītojamo mācību gaitām, kā arī piedāvāt izglītojamiem ērtāk un ātrāk uzzināt atzīmes, kavējumus, uzdotos darbus mājās un citas ar skolu saistītās aktivitātes. 
Profesionālās pamatizglītības programmas „Būvdarbi” izglītojamie praktiskajā darbā veic skolas telpu kosmētiskā remonta darbus, tā veicinot izglītojamo atbildību par sava darba rezultātiem un estētiskas vides saglabāšanu.


Kritērijs – 3.2. Izglītojamo sasniegumi valsts pārbaudes darbos


Pamatojoties uz 11.03.2003 MK Noteikumiem Nr. 112 Kārtība, kādā izglītojamie atbrīvojami no noteiktajiem valsts pārbaudījumiem, izglītojamie ar skolas direktora rīkojumu pēc Pedagoģiskās padomes sēdes ieteikuma tiek atbrīvoti no valsts pārbaudes darbiem. 
Profesionālās pamatizglītības programmu apguvējiem notiek Centralizētie profesionālās kvalifikācijas vai Profesionālās kvalifikācijas eksāmeni. Profesionālās kvalifikācijas eksāmens  tiek veidots atbilstoši profesionālās kvalifikācijas eksāmena satura izstrādes metodikai.
Kvalifikāciju „Remontstrādnieks” un „Tirdzniecības zāles darbinieks” kārto  Profesionālās kvalifikācijas eksāmenu.

Sākot ar 2011./2012. m.g. kvalifikācijas „Pavāra palīgs” izglītojamie kārto Centralizēto profesionālās kvalifikācijas eksāmenu.

2012./2013.m.g. profesionālajās kvalifikācijās ”Pavāra palīgs”, „Tirdzniecība zāles darbinieks” kvalifikācijas eksāmeni netika kārtoti, sakarā ar izglītības programmu īstenošanas ilguma pāreju no diviem gadiem uz trīs gadiem.

Apkopotie dati atspoguļo, ka profesionālās pamatizglītības programmās izglītojamo mācību sasniegumi ir stabili un optimālā līmenī.

Nokārtojot profesionālās kvalifikācijas eksāmenus, izglītojamiem tiek izsniegtas apliecības par profesionālo pamatizglītību. 

Stiprās puses:

· Izglītības iestādē regulāri tiek analizēti izglītojamo ikdienas sasniegumi.

· Ar pateicības rakstiem tiek apbalvoti izglītojamie, kuriem vidējā atzīme 8 un augstāka.

· Izglītības iestāde nodrošina iespēju praktiski pielietot apgūtās profesionālās iemaņas.

Tālākās attīstības vajadzības:

· Turpināt veidot motivāciju mācīties.

· Radīt motivāciju gūt sasniegumus, organizējot izglītības iestādes izglītojamo jaunrades izstādes atbilstoši izvēlētajām izglītības programmām.

· Organizēt izglītojamo darbu skates/ konkursus, atbilstoši izvēlētajai profesijai reģiona ietvaros.

· Turpināt darbu mācību priekšmetu metodiskajās komisijās, pilnveidojot vienotas prasības pārbaudes darbu izveidē un vērtēšanā profesionālās pamatizglītība programmās.

JOMA – 4. ATBALSTS IZGLĪTOJAMIEM
Kritērijs – 4.1. Psiholoģiskais atbalsts, sociālpedagoģiskais atbalsts un izglītojamo drošības garantēšana (drošība un darba aizsardzība)
Izglītības iestādē visiem pasākumiem ir izstrādāti un apstiprināti  drošību reglamentējošie normatīvie akti-  drošības noteikumi, kārtība pārgājienu un ekskursiju, masu pasākumu, sporta pasākumu organizēšanai. Pirms ekskursijām izglītojamie atkārtoti tiek iepazīstināti ar drošības noteikumiem, par kuru ievērošanu viņi parakstās speciālās skolas izstrādātās veidlapās. Pastāv noteikta kārtība ārpusstundu pasākumu organizēšanai. Izglītības iestādē ir novērtēti darba vides riska faktori, ir izstrādāts un VUGD apstiprināts Civilās aizsardzības plāns.

Telpās ir izvietota drošības prasībām atbilstoša informācija (norādes, drošības instrukcijas u.tml.). Ir rīcības plāns, ja izglītības iestāde konstatē vai ir aizdomas, ka izglītojamie lieto, glabā vai izplata atkarību izraisošas vielas. 
Izglītojamie un izglītības iestādes personāls ir iepazīstināts ar evakuācijas plānu, iekšējās kārtības noteikumiem, darba kārtības noteikumiem un drošības noteikumiem normatīvajos aktos noteiktajā kārtībā. Izglītojamiem regulāri tiek veiktas drošības instruktāžas, par kurām viņi parakstās nodarbību žurnālā.

Darba aizsardzības un ugunsdrošības prasību izpildi kontrolē. Izglītības iestāde ir aprīkota ar automātisko ugunsgrēka atklāšanas un trauksmes iekārta. Izstrādātas atbilstošas instrukcijas. Profesionālajos mācību priekšmetos iekļauti darba drošības jautājumi, mācību priekšmetā „Darba aizsardzība”. 
Lai izglītības iestādē veidotu labvēlīgu un drošu vidi, palīdzētu nodrošināt emocionālo drošību, sociālais pedagogs un atbalsta komanda veic darbu ar izglītojamiem, sadarbojas ar izglītojamo vecākiem un institūcijām ārpus skolas, kā arī organizē un vada informatīvos pasākumus atkarību profilaksei.
Izglītības iestādei ir mācību procesa organizēšanai nepieciešamā informācija par izglītojamo veselību un individuālajām vajadzībām. 
Izglītības iestādē darbojas atbalsta personāls- sociālais pedagogs, izglītības psihologs, logopēds. Skolotāja- logopēda darbs tiek organizēts pamatojoties uz darba pienākumu aprakstu. Skolotājs logopēds veic C un 1.-9. klašu izglītojamo runas un rakstu valodas traucējumu diagnostiku, profilaksi un korekciju, konsultē izglītojamo vecākus un pedagogus atbalsta sniegšanai izglītojamajiem. Sagatavo atzinumus par izglītojamajiem, kuri tiek nosūtīti uz valsts vai pašvaldības pedagoģiski- medicīnisko komisiju.

Psihologs izglītības iestādē veic: 

· izglītojamo psiholoģisko izpēti, t.sk. izglītojamo novērošanu mācību stundās un ārpus tām; 

· izglītojamo sociālpsiholoģiskās vides izpēti; 

· izglītojamo, vecāku un pedagogu konsultēšanu izglītojamo psiholoģisko problēmu gadījumos; 

· izstrādā izglītojamo psihiskās attīstības veicināšanas pamatprincipu mācību apguves grūtību gadījumos un ieteikumus pedagogiem un vecākiem atbalsta sniegšanai; 

· nodrošina profilakses pasākumus: 

· izglītojamo, vecāku un pedagogu izglītošanu psiholoģijas jautājumos; 

· piedalās aktivitātēs, kas ir vērstas uz sociālpsiholoģiskajos pētījumos atklāto nelabvēlīgo faktoru ietekmes mazināšanu izglītības iestādē; 

· sniedz atbalstu izglītojamajiem adaptācijas procesā; 

· sagatavo rakstisku atzinumu par izglītojamā psiholoģiskās izpētes vai konsultēšanas rezultātiem gadījumos, ja izglītojamais tiek nosūtīts uz valsts vai pašvaldības pedagoģiski medicīnisko komisiju vai saņem izglītības iestādes atbalsta komisijas palīdzību, kā arī normatīvajos aktos paredzētajos gadījumos vai pēc vecāku rakstiska pieprasījuma; 

· sadarbojas ar vecākiem, informē viņus par izglītojamā panākumiem un problēmām izglītības iestādē, kopīgi meklējot risinājumus; 

· veic izglītojamo attīstības dinamikas izpēti
Izglītības iestādē no plkst. 800-2000 strādā divas medicīnas māsas un skolas ārsts, ir atbilstoši normatīvo aktu prasībām iekārtots medicīnas kabinets, divi izolatori, kā arī pirmās medicīniskās palīdzības sniegšanas aptieciņas mācību kabinetos. Izglītojamie un izglītības iestādes personāls ir informēts kā rīkoties traumu un pēkšņas saslimšanas gadījumos. Izglītojamo vecāki tiek informēti par saslimšanām skolā.
Izglītības iestādē, sadarbībā ar sociālo pedagogu ir izstrādāts projekts  RĪCĪBAS PLĀNAM SEKSUĀLAS VARDARBĪBAS UN SEKSUALIZĒTAS UZVEDĪBAS  GADĪJUMOS Sveķu internātpamatskolā, kā arī veidlapas gadījumu fiksēšanai.
Izglītības iestādē popularizē veselīgu dzīvesveidu un sadarbībā ar skolas sociālo pedagogu organizē veselību veicinošus pasākumus.
	Pasākuma nosaukums
	Laika posms
	Mērķauditorija

	Adaptācijas pasākums „Mārtiņdiena”


	2014. gada septembris
	Visu klašu grupas

	Informatīvi izglītojoši pasākumi:

Nodarbība grupā „Mani pienākumi”
	2015. gada janvāris


	2.-6. klases izglītojamie

	,,Konfliktu regulējošā saskarsme ” 

(4 nodarbības)

	2015. gada februāris
	6.,7.,8.,9. klašu izglītojamie

	Preventīvi izglītojoša programma ,,Mana drošība” (4 nodarbības)

	2015. gada aprīlis, maijs
	Visu vecumposmu izglītojamie


Izglītības iestādē izglītojamiem nodrošina ēdināšanas pakalpojumus četras reizes dienā, veicina veselīgas pārtikas lietošanu, iesaistoties ESF atbalstītajā projektā „Skolas auglis”.
Izglītības iestādē ir noteikta kārtība ekskursiju organizēšanai. Ir kārtība par svešu cilvēku ienākšanu izglītības iestādē. Izglītojamiem ir organizēta diennakts uzraudzība- pēc mācību stundām ar izglītojamiem strādā internāta skolotāji.

Izglītības iestāde nodrošina izglītojamos ar internāta pakalpojumiem. Skolas internātā dežūrē divi naktsaukļi, atbilstoši zēniem un meitenēm.

Vērtējuma līmenis: ļoti labi

Kritērijs – 4.2. Atbalsts personības veidošanā
Audzināšanas darbs skolā notiek internāta grupu ietvaros. Internāta grupu darbs notiek pēc izstrādāta un apstiprināta audzināšanas darba plāna, kas veicina atbildīgas mūsdienu sabiedrībā integrēties spējīgas personības veidošanos. 
Pedagogi atbalsta un veicina izglītojamo iesaistīšanos pašpārvaldes un izglītības iestādes padomes darbā. Izglītojamiem ir iespēja runāt par viņiem interesējošām tēmām ar jebkuru izglītības iestādes darbinieku.
Personības izaugsmei izglītības iestāde veicina izglītojamo dalību konkursos, sporta sacensībās, olimpiādēs u.tml. pasākumos. Izglītības iestāde ir iesaistījusies Latvijas Speciālajā Olimpiādē, ar kuras starpniecību izglītojamie regulāri piedalās sacensībās ārpus Latvijas, kā arī Pasaules Speciālās Olimpiādes vasaras un Ziemas Olimpiskajās spēlēs, kurās startē ar labiem rezultātiem. 2011. gada Pasaules Speciālās Olimpiādes Vasaras spēlēs izglītojamie izcīnīja sudraba medaļas, 2012. gada martā SO Baltijas Valstu spēles  slēpošanā- zelta medaļas, Speciālās Olimpiādes Pasaules Ziemas olimpiādē Dienvidkorejā izcīnīja vienu zelta, vienu sudraba, vienu bronzas medaļu un zelta medaļu stafetes sacensībās. 2014. gada Speciālās Olimpiādes Eiropas vasaras spēlēs Beļģijas pilsētā Antverpenē no 9. līdz 20. septembrim pamatizglītības programmas izglītojamā V.Vasiļjeva izcīnīja izcīnīta zelta medaļu 800m skrējienā, sudraba – 4 x 400m stafetē un bronzas medaļu 400m skrējienā.
Izglītības iestādē ir daudzpusīgs interešu izglītības nodarbību piedāvājums- traktorvadīšanas pamati vecāko arodklašu izglītojamiem, vokālais ansamblis, instrumentu spēle, teātra kopa, deju pulciņš, kokapstrāde, apgleznošanas pulciņš u.c. Nodarbību laiki tiek plānoti atbilstoši izglītojamo vajadzībām un izglītības iestādes dienas gaitai.
Interešu izglītības kolektīvi piedalās ārpusskolas pasākumos, koncertos, teātru skatēs.
Izglītības iestādē organizē daudzveidīgus ārpusstundu pasākumus, ir izstrādāti ārpusstundu pasākumu plāni. Skolā tiek organizēti dažādu sporta spēļu turnīri- Apvienotais futbols, slēpošanas sacensības, kuros piedalās speciālo skolu izglītojamie no Latgales un Vidzemes novadiem. Populārākais pasākums ir „Teātris mūzikā”, kurā ik gadu piedalās ap 10 speciālajām skolām no Vidzemes un Latgales novadiem, kā arī tuvākajām vispārizglītojošajām skolām.
Tiek realizēta sadarbība ar citām skolām, piem., „Carnikavas ritmi”, Gulbenes novada skolēnu teātra kopu skate.
Izglītības iestāde regulāri atbalsta izglītojamo piedalīšanos Latvijas Speciālās Olimpiādes sacensībās Latvijā un ārpus tās. 
Izglītojamie tiek rosināti piedalīties labdarības akcijās, kā arī pateikties tiem, kas vēlas iepriecināt viņus. Izglītojamie labprāt gatavo dažādas dāvaniņas- glezniņas, dekorus, ko pasniedz saviem viesiem un labdariem, kā arī paši, ciemojoties citās skolās.
Vērtējuma līmenis: labi

Kritērijs – 4.3. Atbalsts karjeras izglītībā
Izglītības iestādē ir pieejama kvalitatīva, daudzveidīga un lietderīga informācija par dažādu izglītības programmu izvēles iespējām, informācija par darba tirgu, tajā skaitā arī e–formā. Skolas bibliotēkā ir pieejama plaša informācija par turpmākās izglītības iespējām.
Skolā tiek veikti karjeras izglītības pasākumi – profesiju nedēļas, tikšanās ar nozarē strādājošiem, darba devējiem, tikšanās ar dažādu firmu pārstāvjiem, tikšanās ar skolas absolventiem, informācijas (atvērto durvju) dienas. Profesiju pēcpusdienas, kurās piedalās ne tikai Sveķu internātpamatskolas audzēkņi, bet arī tiek iesaistīti apkārtējo speciālo skolu 8.un 9.klašu skolnieki. Profesiju nedēļu ietvaros tiek organizētas tikšanās ar darba devējiem, firmu pārstāvjiem. Tiek rīkoti profesiju konkursi (Karjeras izvēles pēcpusdiena Sveķu nodarbinātības dienestā”), apmeklēti ražošanas uzņēmumi („RCI Gulbene”, „Mcdonald”), kā arī jauno materiālu un darba instrumentu  prezentācijas (Sakret). Šo nedēļu ietvaros tiek rīkotas audzēkņu darbu izstādes, piem. dekoratīvā krāsojuma. Uz informācijas dienām ierodas gan 8. un 9. klašu kolektīvi, gan individuāli interesenti kopā ar vecākiem. Izglītojamie piedalās dažādos pasākumos citās speciālajās skolās, kur iespējams popularizēt izglītības iespējas mūsu skolā. Izglītojamie mācību ekskursiju ietvaros apmeklē atvērto durvju dienas profesionālās izglītības iestādēs- Jaungulbenes un Rankas Profesionālajās vidusskolās. Lai veicinātu izglītojamo integrāciju sociālajā vidē, kopš 2013./2014.m.g.skola aktīvi ir iesaistījusies Republikas mēroga pasākumā „Karjeras nedēļa”.
Audzēkņi tiek informēti par darba un tālākām izglītības iespējām.

  
Audzināšanas programma viena no jomām ir karjeras izglītība, savā darbā internāta skolotāji plāno darbu šīs jomas realizācijai. Katru gadu grupu audzinātāji iesniedz informāciju par absolventu darba vai mācību gaitām. Izpēte ilgstošā laika periodā liecina, ka kopumā absolventu iesaiste darba tirgū notiek veiksmīgi. 

Izglītības iestādes tīmekļa vietnes saturu aktualizē atbilstoši reālajai situācijai, ietverot izglītības programmu aprakstu un tālākizglītības iespējas.

Izglītības iestāde apkopo informāciju par absolventu tālākizglītību un profesionālā darba gaitām vismaz 3 gadu garumā pēc izglītības programmas pabeigšanas.

Apkopotie dati liecina par to, ka izglītojamie, kuri vēlas turpināt mācīties, var to darīt šajā pašā izglītības iestādē, iegūstot 1. līmeņa profesionālo pamatizglītību, un šī iespēja tiek izmantota. Datu analīze liecina par to, ka pamatā profesionālās pamatizglītības programmu beidzējiem ir pietiekošas profesionālā darba prasmes, lai iekļautos darba vidē, tomēr ir arī tādi, kuri vēlas turpināt izglītību citās izglītības programmās, arī profesionālajās vidusskolās.
Vērtējuma līmenis: labi

Kritērijs – 4.4. Atbalsts mācību darba diferenciācijai
Izglītības iestāde ir apzinājusi izglītojamo spējas. Atbilstoši spējām ar izglītojamiem strādā individuāli un iesaista izglītības iestādes un ārpusskolas pasākumos.

Izglītības iestāde veicina un atbalsta spējīgāko izglītojamo līdzdalību profesionālos konkursos, olimpiādēs, u.tml. Izglītības iestāde atbalsta pedagogus darbā ar spējīgākajiem izglītojamiem. 
Izglītības iestādē sniedz individuālas konsultācijas izglītojamiem, kuriem mācības sagādā īpašas grūtības, vai kuri ilgstoši nav apmeklējuši izglītības iestādi.

Pedagogi izmanto dažādas mācību metodes mācību procesa diferenciācijai. Ar izglītojamiem, kuri ir kavējuši skolu, kuriem ir grūtības mācību vielas apguvē, vai trūkst mācību motivācijas, tiek veikts individuālais darbs. Ja izglītojamais slimības dēļ nevar atrasties izglītības iestādē katru dienu, skolotāji sagatavo darba lapas un uzdevumus mācību vielas apguvei mājās, bet noteiktā laikā strādā individuāli.

Skolā tiek rīkotas mācību priekšmetu nedēļas- dažādu jomu arodmācības, latviešu valodas, tiek rīkoti konkursi-labākais rokraksts, radoši pasākumi, sporta spēles, konkurss matemātikā „Maska”. Noslēdzoties mācību priekšmetu nedēļām, konkursiem, labākie izglītojamie tiek apbalvoti un izvirzīti uz speciālo skolu pasākumiem novada vai republikas mērogā.
Vecāki ir informēti par to, ka bērnam ir iespējams saņemt konsultācijas mācību priekšmetos. Konsultāciju grafiks ir brīvi pieejams informācijas stendā.

Vērtējuma līmenis: labi

Kritērijs – 4.5. Atbalsts izglītojamiem ar speciālām vajadzībām
Izglītības iestāde maksimāli nodrošina izglītības pieejamību izglītojamiem ar speciālām vajadzībām, ievērojot izglītojamo attīstības līmeni un veselības stāvokli, spējas un prasmes, jo programma tiek realizēta izglītojamiem ar speciālām vajadzībām (ar garīgās attīstības traucējumiem).
Par katru izglītojamo ar speciālām vajadzībām izglītības iestādē ir attiecīgs Pašvaldības vai Valsts pedagoģiski medicīniskās komisijas Atzinums. Darbu ar izglītojamiem koordinē un pārrauga, ir nodrošināts atbilstošs pedagoģiskais un atbalsta personāls, nepieciešamie resursi un speciālais aprīkojums. 
Izglītības iestādē ir pieejama medicīnas personāla palīdzība un izglītojamiem ikdienā ir iespēja to izmantot. Atbalsta personālam ir izveidojusies pozitīva sadarbība ar atsevišķiem ārstiem no dažādām pašvaldībām. Atbalsta personāls skolā nepieciešamības gadījumā vecākiem/ aizbildņiem iesaka izglītojamā veselības stāvokļa pārbaudi ārstniecības iestādē, kā arī ja nepieciešams iesaka apmeklēt Veselības un darbspēju ekspertīzes ārstu valsts komisiju.
Vērtējuma līmenis: ļoti labi

Kritērijs – 4.6. Sadarbība ar izglītojamā ģimeni
Izglītības iestādē ar izglītojamā ģimeni notiek regulāra sadarbība dažādās formās- telefoniski, ar saziņas veidlapām, apmeklējot izglītojamos mājās, organizējot vecāku sanāksmes.

Izglītības iestāde vecākus informē par izglītības iestādes darbību. Sniegtā informācija ir kvalitatīva un savlaicīga. Izglītības iestādē ir noteikta kārtība, kā var izteikt savus iebildumus un ierosinājumus. Izteiktos priekšlikumus analizē un secinājumus izmanto turpmākā darbībā.

Izglītības iestādes sniegtā informācija par izglītojamo sasniegumiem, stundu apmeklējumiem, uzvedību un attieksmi pret mācību darbu ir regulāra. Lai nodrošinātu atgriezenisko saikni, internāta grupu skolotāji ik reizi, kad bērni dodas uz mājām, izsniedz saziņas veidlapas ar informāciju vecākiem un atbraucot tās saņem atpakaļ ar informāciju skolai. Šīm veidlapām, izglītojamiem atgriežoties skolā, vienmēr jābūt parakstītām.
Kopš 2013.gada 1.septembra ir ieviests elektroniskais mācību nodarbību uzskaites e-žurnāls, kur informāciju par savu bērnu sekmēm, kavējumiem un mājas darbiem var iegūt izglītojamo vecāki.

Vairumā gadījumu izglītības iestādei ir izveidojusies konstruktīva un cieša sadarbība ar izglītojamo ģimenēm. Bet jāmin, ka lielus laika resursus skolas darbinieki (pedagoģiskie, administratīvie un atbalsta personāls) velta izglītojamo sociālā rakstura problēmu risināšanai. Daudzi mūsu iestādes izglītojamie nāk no sociāla riska ģimenēm, kur bieži trūkst līdzekļu bērnu ikdienas vajadzībām, kā arī vecāku mīlestības un uzmanības. Vecāku ieinteresētība par bērnu mācību darbu, brīvā laika pavadīšanu un draugiem bieži tiek sekmēta sadarbībā ar pašvaldību sociālajiem dienestiem, jo bērnu uzraudzību un problēmsituāciju risināšanu, dažreiz, ģimenes vienas ar saviem resursiem nespēj veikt. Līdz ar to palielinās mācību stundu kavējumi un samazinās mācīšanās motivācija.
Izglītojamo vecāki tiek aicināti apmeklēt Zinību dienas pasākumus, Ziemassvētku koncertus, Atvērto durvju dienas. Vecāki ir gaidīti skolā jebkurā laikā, lai gan šo iespēju vecāki izmanto ne pārāk bieži.
Par izglītības iestādes darbu var iegūt informāciju izglītības iestādes tīmekļa vietnē www.svekuspecialaskola.lv latviešu un angļu valodā.
Stiprās puses:

· Izglītības iestāde piedāvā izglītojamajiem turpināt izglītību profesionālās pamatizglītības programmās.

· Ir atbilstoši iekārtots medicīnas kabinets, nodrošināta medicīniskā palīdzība.

· Ir apkopotas ziņas par izglītojamo veselības stāvokli.

· Izglītojamie katru gadu tiek vesti pie acu ārsta, nepieciešamības gadījumā tiek pirktas brilles un citiem speciālistiem, piem., psihiatra.

· Tiek nodrošināti zobārsta un zobu higiēnista pakalpojumi.

· Izglītības iestādē strādā psihologs, tiek sniegta palīdzība izglītojamiem, kuriem ir nepieciešams emocionāls vai psiholoģiskais atbalsts.

· Katrā stāvā ir izvietoti evakuācijas plāni, avārijas izeju izgaismotās norādes, automātiskā ugunsaizsardzības signalizācija.

· Internāta skolotāji sadarbībā ar medicīnas māsiņu organizē izglītojamiem teorētiskās un praktiskās nodarbības satiksmes drošībā, akcentējot izglītojamo līdzatbildību.

· Izglītības iestādē ir notikušas mācību trauksmes un izglītības iestādes kolektīvs zina, kā rīkoties ekstremālu situāciju un evakuācijas gadījumos.

· Sociālajam pedagogam ir laba sadarbība ar pagastu un pilsētu sociālajiem darbiniekiem.

· Izglītojamiem tiek piedāvātas daudzveidīgas fakultatīvās nodarbības un pulciņi.
· Izglītības iestāde organizē kultūras pasākumu apmeklēšanu ārpus tās (boulings, teātris, hokejs, ekskursijas u.c.)

· Regulāri tiek papildināts daiļliteratūras, periodikas un izziņas literatūras klāsts skolas bibliotēkā.

· Izglītības iestādē notiek karjeras izglītības pasākumi.

· Izglītības iestādē ir uzsākta telpu pielāgošana izglītojamiem ar kustību traucējumiem.

· Notiek regulāra sazināšanās starp izglītības iestādi un vecākiem.

Tālākās attīstības vajadzības:

· Turpināt risināt izglītojamo atkarības problēmas (smēķēšana).

· Turpināt videokameru uzstādīšanu izglītības iestādē. 

· Veicināt aktīvāku pašpārvaldes darbu izglītojamo saskarsmes un disciplīnas uzlabošanai.

· Turpināt organizēt tikšanās ar dažādu profesiju pārstāvjiem un potenciālajiem darba devējiem.

· Veicināt ciešāku sadarbību starp skolotājiem, atbalsta personālu un vecākiem.

· Turpināt telpu pielāgošanu izglītojamiem ar fiziskās attīstības traucējumiem.

Vērtējuma līmenis: labi

JOMA – 5. IESTĀDES VIDE
Kritērijs – 5.1. MIKROKLIMATS
Izglītības iestāde veiksmīgi plāno un īsteno izglītības iestādes tēla veidošanu, ievieš jaunas un kopj esošās tradīcijas. Skolā tradicionāli notiek pasākumi:

· Zinību diena;

· Lāčplēša diena;

· Latvijas dzimšanas diena;
· Dalība “Pirmās Adventes sveces aizdegšanas svētkos” Baltinavā;
· Piparkūku darbnīca;
· Ziemassvētku pasākumi;
· Karnevāls;
· Mācību un izziņas darbību rosinošas ekskursijas;

· Daiļlasītāju konkurss;

· Konkurss “Teātris mūzikā”;

· Atjautības uzdevumu konkurss “Maska”;
· Teātra dienas;
· Kross, tautas bumbas turnīrs, dambretes turnīrs, slēpošanas sacensības u.c.;

· Atvērto durvju diena;

· Tikšanās ar draugiem –Latvijas Bērnu Bāreņu Fondu, misiju “Pakāpieni”;
· Izlaidumi.

Izglītojamie un darbinieki jūtas vienlīdzīgi neatkarīgi no dzimuma, nacionālās, reliģiskās u.c. piederības. Konfliktsituācijas risina savlaicīgi un taisnīgi. 
Izglītības iestādes vadības, personāla un izglītojamo attiecībās valda labvēlība, savstarpēja cieņa.

Izglītības iestādes iekšējās kārtības noteikumi ir demokrātiski izstrādāti un kvalitatīvi. Izglītojamie un personāls ar noteikumiem ir iepazīstināti, izglītojamie un darbinieki tos ievēro. Izglītības iestādes darbinieki, izglītojamie un vecāki zina, kā jārīkojas, lai paziņotu par izglītojamā nokavēšanos vai neierašanos izglītības iestādē. 
Attieksme pret izglītības iestādes apmeklētājiem ir laipna un korekta.

Izglītības iestādē mācās izglītojamie no daudziem pagastiem un novadiem, no dažādām izglītības iestādēm, ar dažādu iepriekšējo pieredzi. Tas ietekmē izglītojamo uzvedību. Skolas darbinieki vienmēr cenšas pozitīvi risināt radušos konfliktsituāciju. Izglītības iestādes vadība sniedz atbalstu pedagogiem.

Pozitīvu attiecību apliecinājums ir tas, ka bijušie audzēkņi bieži brauc uz izglītības iestādi, komunicē ar skolotājiem, sociālo pedagogu, prasa padomu, sazinās sociālajos tīklos. 

Vērtējuma līmenis: ļoti labi

Kritērijs – 5.2. FIZISKĀ VIDE


Sanitārhigiēniskie apstākļi (apgaismojums, temperatūra, uzkopšana u.tml.) izglītības iestādes telpās ir atbilstoši mācību procesa prasībām. Ir kontroles institūciju veikto pārbaužu aktu reģistrs, pārbaužu dokumenti ir pieejami.
Izglītības iestādes telpas ir funkcionālas, estētiski noformētas, tīras un kārtīgas. Izglītojamie regulāri piedalās izglītības iestādes vides uzkopšanā un sakārtošanā. Izglītojamie ir iesaistīti pavasara un rudens skolas apkārtnes sakopšanas darbos. Lai sekmētu izglītojamo pozitīvu attieksmi pret darbu, veidotu piederības sajūtu savai izglītības iestādei un apkārtējai videi, internāta grupām ir sadalītas atbildības zonas, kuras izglītojamie labprāt uzkopj. Jau vairākus gadus skola iesaistās Lielās talkas organizētajos pasākumos.


Izglītības iestādei piederošā teritorija ir estētiski iekārtota, apzaļumota, sakopta un uzturēta labā kārtībā. Teritorija ir noteikta, bet nav norobežota. Skolas tuvumā ir izvietotas satiksmes drošības noteikumiem atbilstošas ceļa zīmes. Izglītības iestādes teritorijas uzkopšanā piedalās paši izglītojamie, tā veicinot atbildību par apkārtējo vidi.

Kvalifikācijas „Remontstrādnieki” izglītojamie pedagoga vadībā piedalās skolas remontdarbu veikšanā, veicot kosmētiskos remontus, gūstot praktiskā darba pieredzi.


Izglītības iestāde ir pieejama cilvēkiem ar kustību traucējumiem, pie izglītības iestādes  ieejas ir uzbūvēts panduss (uzbrauktuve invalīdiem).



Plānveidīgi, atbilstoši skolas budžeta iespējām, pakāpeniski tiek atjaunots mācību kabinetu iekārtojums. Izglītojamo ērtībām gaiteņos ir izvietoti soliņi.

Izglītības iestāde ir īstenojusi sekojošus projektus:

· ERAF finansētais projekts „Sveķu speciālās internātpamatskolas infrastruktūras un aprīkojuma uzlabošana”;

· Valsts investīciju projekts “Labiekārtojuma projekts Sveķu speciālajā internātpamatskolā”, 1. un 2. kārta;
· Ņujorkas Luterāņu Sociālās palīdzības organizācijas Bērnu nu Ģimenes lietās izveidotais un atbalstītais palīdzas fonda „Bērnu un ģimenes atbalstam Latvijā”  „Mūsdienīgas iekārtas – pamatlīdzeklis zināšanu, iemaņu un prasmju veidošanai mājturības un arodapmācības stundās skolēniem ar garīgās attīstības traucējumiem“ – skolotāja I.Rozniece.
Stiprās puses:

· Izglītības iestādei ir savas tradīcijas.

· Izglītības iestāde mērķtiecīgi plāno un īsteno tēla veidošanu, veicinot izglītojamajos, vecākos un darbiniekos lepnumu par izglītības iestādi.

· Koplietošanas telpas atbilst mūsdienu prasībām un sanitāri higiēniskajām normām.

· Ir sakopta un estētiski noformēta apkārtne.

· Tiek šķiroti atkritumi.

Tālākās attīstības vajadzības:

· Turpināt attīstīt izglītojamo atbildību un lepnuma sajūtu par savu izglītības iestādi.

· Uzlabot izglītojamo uzvedību un disciplinētību, stingri ievērojot vienotās prasības.

· Celt izglītojamo atbildību par telpu tīrību, kārtību tajās un bojājumiem.

Vērtējuma līmenis: ļoti labi

JOMA – 6. IESTĀDES RESURSI
Kritērijs – 6.1. IEKĀRTAS UN MATERIĀLTEHNISKIE RESURSI
Izglītības iestādē ir visas izglītības programmas īstenošanai nepieciešamās telpas. Telpu iekārtojums un platība ir atbilstoša izglītības iestādes īstenojamās izglītības programmas specifikai un izglītojamo skaitam. Gaitenī ir norādes par telpām, to atrašanās vietu un atbildīgajiem pedagogiem.
Ir pieejamas izglītības iestādes specifikai un izglītības programmas apguvei atbilstošas mācību grāmatas un mācību līdzekļi. Skolā ir 13 mācību kabineti pamatizglītības apguvei, ir 5 speciāli aprīkoti mācību kabineti profesionālās pamatizglītības programmu realizācijai. Izglītības iestādē ir kabineti izglītības iestādes administrācijai, sociālajam pedagogam, psihologam,  logopēdijai, lietvedība, grāmatvedība, medicīnas kabineti, bibliotēka, lasītava.
Izglītības iestādē ir iekšējās kārtības noteikumi, atbilstoši katra kabineta specifikai, materiālajiem resursiem, nodrošinājumam, pildāmajām funkcijām. Izglītības iestādē ir precīzas norādes uz telpu durvīm.

Mācību grāmatu un mācību līdzekļu izvēle ir pamatota, regulāri notiek fonda pārskatīšana un papildināšana. 
Finansējums mācību grāmatu iegādei:

Izglītības programmas apguvē izmanto mūsdienīgus materiāltehniskos līdzekļus, jaunākās tehnoloģijas (IT iekārtas, audio un videoiekārtas). Interneta pieslēgums ir brīvi pieejams izglītības iestādes darbības laikos. Skolā ir pārnēsājams tehnikas komplekts- portatīvais dators un projektors. Matemātikas,  latviešu valodas un Tirdzniecības zāles darbinieku kabinetos ir interaktīvās tāfeles, kuras var izmantot arī citu mācību priekšmetu skolotāji. Skolas lasītavā ir 10 datori ar interneta pieslēgumu, kurus arvien biežāk izmanto mācību priekšmetu skolotāji savā darbā. Mācību stundās pedagogi var saņemt izmantošanai portatīvo datoru ar bezvadu interneta pieslēgumu un videoprojektoru.
Izglītības iestādē ir iekārtota moderna mācību virtuve kvalifikācijas „Pavāra palīgs” izglītojamiem, kurā ir pilnībā aprīkotas 8 darba vietas, iegādāta mūsdienīga sadzīves tehnika- keramiskās plītis, trauku un veļas mazgājamās mašīnas, porciju svari, mikseri, blenderi, virtuves kombaini u.c., aprīkojums tiek regulāri papildināts.
Ar izglītojamo palīdzību praktisko mācību laikā tika izremontēti kvalifikācijas „Remontstrādnieks” arodapmācības kabineti teorētiskajām un praktiskajām mācībām. Ir iegādāti mūsdienīgi darbarīki, instrumenti celtniecības darbiem, visas nepieciešamās iekārtas kokapstrādes darbiem-  elektriskā ēvele, virpa, zāģi, dažādi rokas instrumenti, u.c., turpinās kvalifikācijas „Remontstrādnieks” praktiskā darba darbnīcas- laboratorijas labiekārtošana un papildināšana ar tai nepieciešamo inventāru, darba rīkiem, materiāliem, individuālajiem darba aizsardzības līdzekļiem, speciālo apģērbu u.c. nepieciešamo.
2010./2011.m.g. iekārtots un aprīkots kvalifikācijas „Tirdzniecības zāles darbinieks” arodapmācības kabinets, iegādāts nepieciešamais inventārs- plaukti, skapji, tirdzniecības aprīkojums- kases aparāts, elektroniskie svari ar etiķešu izdrukas iekārtu, cenu marķējamās pistoles u.c. nepieciešamais.
Skolā ir sporta zāle, aktu zāle, trenažieru zāle, relaksācijas telpa, kas aprīkota ar bumbiņbaseinu, lasītava, bibliotēka. Pie skolas ir sporta laukums un āra trenažieru komplekts. Tiek plānota sensorās istabas izveide.
Ir noteikta kārtība telpu (kabinetu, bibliotēkas, datorklases u.c.) un materiāltehnisko līdzekļu izmantošanai, to ievēro. Skolēniem brīvajā laikā internāta grupās ir iespēja izmantot datorklasi, darbam datorklasē ir sastādīts grafiks.
Skolā darbojas divas kopēšanas iekārtas, katrā internāta grupā ir televizors un radio ar kompaktdisku atskaņotāju. 
Sīkus mēbeļu remontus veic izglītības iestādes tehniskais strādnieks, vai izglītojamie arodmācības vai mājturības un tehnoloģiju stundās.

Materiāltehniskie līdzekļi un iekārtas ir darba kārtībā un droši lietošanā. Notiek regulāra materiāltehnisko līdzekļu un iekārtu apkope un remonts. 
Vērtējuma līmenis: ļoti labi

Kritērijs – 6.2. PERSONĀLRESURSI
Izglītības iestādē ir viss izglītības programmas īstenošanai nepieciešamais personāls.

Izglītības iestādes pedagogu izglītība un profesionālā kvalifikācija, kā arī profesionālā pilnveide atbilst normatīvo aktu prasībām, no 40 pedagogiem ar augstāko pedagoģisko izglītību ir 36 pedagogi, citu augstāko izglītību- 3 pedagogi, augstāko pedagoģisko izglītību iegūst 1 pedagogi (ar citu augstāko izglītību), pedagoģijas maģistri- 13. Viens profesionālās pamatizglītības programmas „Būvdarbi” pedagogs iegūst augstāko izglītību nozarē.

[image: image12.emf]7

45

1

Pedagogu sadalījums pēc izglītības

Vidējā profesionālā/

pedagoģiskā izglītība

Augstākā pedagoģiskā izglītība

Cita augstākā izglītība



[image: image13.emf]21

24

Pedagogu sadalījums pēc zinātniskajiem 

grādiem

Augstākā pedagoģiskā izglītība/ bakalaura grāds Maģistra grāds


Pedagogu tālākizglītība tiek plānota saskaņā ar ārējo normatīvo aktu prasībām, skolotāju interesēm un vajadzībām, un skolas attīstības prioritātēm. Skolotāji regulāri tiek informēti par tālākizglītības iespējām, kā arī paši meklē dažādas tālākizglītības iespējas. Metodiskajās komisijās pedagogi apspriež tālākizglītības vajadzības, apmainās ar iegūto informāciju. Visi pedagogi aktīvi pilnveido savu pedagoģisko meistarību, 3 gadu laikā tālākizglītības kursus 36 stundu apjomā ir apmeklējuši visi pedagogi. 
Skolā ir izstrādāts pedagogu tālākizglītības plāns, kas regulāri tiek aktualizēts. Tomēr viena no problēmām bija tā, ka pedagogi vēlas celt kvalifikāciju mācāmā priekšmeta jomā, piem., profesionālā saskarsme, tomēr kursi, kas būtu organizēti koordinēti, nav pieejami. Sevišķi aktuāls šis jautājums ir kvalifikācijā „Tirdzniecības zāles darbinieks” pasniedzošajiem pedagogiem.
Skolas pedagogi piedalījās „Eiropas Sociālā fonda darbības programmas ”Cilvēkresursi un nodarbinātība” papildinājuma 1.2.2.1.5. apakšaktivitātē „Pedagogu konkurētspējas veicināšana izglītības sistēmas optimizācijas apstākļos” projektā. No 53 skolas pedagogiem 2. kvalitātes pakāpe ir 6 pedagogiem, 3. kvalitātes pakāpe- 19 pedagogiem, 5. kvalitātes pakāpe- 1 pedagogam.
Skolas pedagogi ir aktīvi iesaistījušies ESF finansētajā projektā „Vispārējās izglītības pedagogu tālākizglītība”. No skolā strādājošajiem 40 pedagogiem 19 ir iesaistījušies projekta aktivitātēs.
Arodmācības pedagogi A.Lase, I.Ceriņa, I.Rozniece, J.Ceriņš, A.Dičs piedalījās Eiropas sociālā fonda projekta "Profesionālo mācību priekšmetu pedagogu un prakses vadītāju teorētisko zināšanu un praktisko kompetenču paaugstināšana" (identifikācijas Nr. 1DP/1.2.1.1.2/09/IPIA/VIAA/001) kursos.
Skolotāji piedalās mācību priekšmetu programmu, mācību līdzekļu izstrādē. A.Lase piedalījās profesionālās pamatizglītības programmas „Būvdarbi” izstrādē VISC darba grupā. I.Ceriņa sadarbībā ar VISC izstrādājusi profesionālās pamatizglītības programmu „Komerczinības” 1. prof. kvalifikācijā „Tirdzniecības zāles darbinieks”.  I. Ceriņai piešķirts LR IZM Valsts Izglītības satura centra ārštata metodiķa sertifikāts, par dalību profesionālās izglītības programmas izstrādē. Skolotāja I.Rozniece piedalījās darba grupā pie „Pavāra palīgu” programmas izstrādes. 
Profesionālās pamatizglītības programmas „Būvdarbi” pedagogi A.Lase, A.Dičs 2014.gada oktobrī piedalījās 5. Baltijas valstu profesionālās izglītības iestāžu apdares darbu skolotāju profesionālās meistarības konkursā, izcīnot 2. vietu.
Skolotāju darba slodzes ir optimālas. Tās ir sadalītas ievērojot skolas īstenoto izglītības programmu prasības un racionālas darba organizācijas nosacījumus, skolotāju kvalifikāciju.
Pedagogi piedalās dažādās ar pedagoģisko darbu saistītās aktivitātēs gan izglītības iestādē, gan ārpus izglītības iestādes (semināri, praktikumi).
Izglītības iestādē strādā bibliotekārs un atbalsta personāls: sociālais pedagogs, psihologs, skolotājs- logopēds, medicīnas darbinieki. Visu darbinieku darba pienākumi, tiesības un atbildības jomas noteiktas darbinieku amata aprakstos. 

Stiprās puses:
· Izglītības iestādei ir visas nepieciešamās telpas mācību procesa nodrošināšanai.

· Izglītības iestādes materiāli tehniskie resursi atbilst izglītības programmu īstenošanai.

· Izglītības iestādei ir nodrošinājums ar transportu (mikroautobuss, vieglā automašīna).

· Izglītības iestāde ir nodrošināta ar visiem nepieciešamajiem pedagoģiskajiem kadriem.

· Izglītības iestādē darbojas 4 metodiskās komisijas.

· Pedagogi regulāri apmeklē tālākizglītības kursus.

· Pedagogi piedalās novadā un republikā rīkotajos pasākumos, semināros, pieredzes apmaiņās, konkursos.

Tālākās attīstības vajadzības:

· Turpināt finanšu resursu piesaistīšanu izglītības iestādei.

· Turpināt ieviest jaunākās tehnoloģijas ikdienā.

· Veicināt skolotāju radošo darbību novada un valsts mērogā.

Vērtējuma līmenis: ļoti labi

JOMA – 7. IESTĀDES DARBA ORGANIZĀCIJA, VADĪBA UN KVALITĀTES NODROŠINĀŠANA
Kritērijs – 7.1. Iestādes darba pašvērtēšana un attīstības plānošana
Izglītības iestādes pašvērtēšanas sistēma ir skaidri strukturēta un veiksmīgi plānota. Pašvērtēšana aptver visas izglītības iestādes darba jomas. Pašvērtējums ir objektīvs un pietiekami pamatots.

Katru gadu izvērtē izglītojamo mācību sasniegumus.

Izglītības iestādes vadība rosina personālu regulārai pašvērtēšanai. Personāls pārzina izglītības iestādes pašvērtēšanas sistēmu un iesaistās pašvērtēšanas procesā.

Pašvērtēšanā konstatētās izglītības iestādes darba stiprās puses un nepieciešamos uzlabojumus personāls zina un izmanto, plānojot turpmāko darbu.

Ir sagatavots darba plāns kārtējam mācību gadam un pārskats par iepriekšējā gada darba plāna izpildi.

Izglītības iestādes attīstības plānošanas dokuments- attīstības plāns ir loģiski strukturēts, pārskatāms un skaidrs. Attīstības plānošana iekļaujas izglītības iestādes darba plānošanas sistēmā.

Prioritātes izvirzītas, ņemot vērā izglītības iestādes darbības pamatmērķus un pašvērtējumā konstatētās stiprās puses un nepieciešamos uzlabojumus, kā arī ārējo faktoru ietekmi. Šī dokumenta izstrādē piedalās izglītības iestādes padome.

Attīstības plānošanas dokuments pieejams visām ieinteresētajām pusēm, ar to var iepazīties izglītības iestādes tīmekļa vietnē.

Notiek materiāltehnisko resursu atjaunošanas plānošana. Skolotājiem ir izstrādāti kabinetu pilnveides plāni, kurus budžeta iespējās veic.
Vērtējuma līmenis: labi

Kritērijs – 7.2. Iestādes vadības darbs un personāla pārvaldība
Izglītības iestādē ir izveidota izglītības iestādes pašpārvalde, pedagoģiskā padome un izglītības iestādes padome. To darbību organizē regulāri. 
Izglītības iestādē ir visa pedagoģiskā procesa organizēšanai nepieciešamā obligātā dokumentācija. Ir personāla amatu apraksti, ar kuriem tiek iepazīstināti darbinieki uzsākot darbu.

Izglītības iestādes dokumenti atbilst dokumentu izstrādāšanas un noformēšanas prasībām un ir sakārtoti atbilstoši lietu nomenklatūrai.

Ir noteikta vadības organizatoriskā struktūra, kas aptver visas izglītības iestādes darbības jomas. Katra vadītāja kompetences joma ir precīzi noteikta. 
Skolā ir 3 direktora vietnieku izglītības jomā štata vienības, viens struktūrvienības vadītājs. Skolā darbojas metodiskā padome, kuru vada direktora vietniece izglītības jomā. 
Izglītības iestādes vadītājs plāno, organizē un vada izglītības iestādes darbu, deleģē pienākumus un pārrauga to izpildi. Vadības sanāksmes ir plānotas un notiek regulāri. Vadība nodrošina informācijas apmaiņu par pieņemtajiem lēmumiem un to izpildi.

Pedagogu darba slodzes ir noteiktas atbilstoši normatīvo aktu prasībām.

Metodisko darbu organizē regulāri, atbilstoši izglītības iestādes darba plānam. Ir mācību metodiskā darba plāns.

Ir izveidotas pedagogu metodiskās komisijas, 1.-4. klašu MK, 5.- 9. klašu MK, Internāta skolotāju MK, Arodmācības MK, un metodiskā padome, kura  koordinē un vada metodisko darbību. Metodiskajās komisijās pedagogi dalās pieredzē par izmantotajām mācību metodēm, izglītojamo zināšanu līmeni un grūtībām, analizē pārbaudes darbu rezultātus, sekmību utt.
Lai nodrošinātu kolektīva informētību un sadarbību, reizi nedēļā notiek informatīvā sanāksme pedagogiem, ne retāk kā reizi semestrī pedagoģiskās padomes sēdes, 2 reizes gadā – tehnisko darbinieku sanāksmes.

Informācijas aprite izglītības iestādē notiek arī ar informatīvo stendu palīdzību, kuri novietoti skolā redzamās vietās: skolotāju istabā, 1. stāva gaitenī.

Ātrākai informācijas apritei tiek izmantota e-klases vide.
Izglītības iestādes vadība pieņem apmeklētājus jebkurā laikā, to iepriekš saskaņojot. 
Vērtējuma līmenis: labi

Kritērijs – 7.3. Iestādes sadarbība ar citām institūcijām
Savā darbā skola realizē daudzveidīgas sadarbības formas ar citām institūcijām.

Izglītības iestāde sadarbojas ar VISC, profesionālās pamatizglītības programmu izstrādē un pilnveidē, un centralizēto profesionālās kvalifikācijas eksāmenu programmu izstrādē.
Izglītības iestādei ir regulāra sadarbība ar dibinātāju Gulbenes novada domi. 
Izglītības iestāde īsteno mērķtiecīgu sadarbību ar pašvaldībām, valsts institūcijām un nevalstiskajām organizācijām. Sociālais pedagogs koordinē sadarbību starp ģimeni, skolu un institūcijām, kuras ir atbildīgas par izglītojamo sociālo problēmu risināšanu.
Izglītības iestāde mērķtiecīgi organizē sadarbību ar darba devējiem par izglītības satura jautājumiem, praktisko mācību un prakses īstenošanu. Skola sadarbojoties ar Rēzeknes augstskolu, Latvijas Universitāti, nodrošinot prakses vietas topošajiem speciālās izglītības skolotājiem un sociālajiem pedagogiem.
Izglītības iestāde iesaistās starptautiskos projektos, veicinot izglītības iestādes atpazīstamību un prestižu. Katru gadu izglītības iestādes izglītojamie brauc uz pasaules mēroga sacensībām sadarbībā ar Latvijas Speciālo Olimpiādi.
Izglītības iestāde sadarbojas ar Latvijas Bērnu bāreņu fondu, misiju „Pakāpieni” izglītojamo sadzīves problēmu risināšanā. 

Stiprās puses:

· Izglītības iestādes vadība plāno mācību un audzināšanas darba kontroli un izvērtēšanu.

· Izglītības iestādes vadība iesaistās aktuālo speciālās izglītības stratēģiju apzināšanā, izstrādē un, iespēju robežās, ieviešanā.

· Tiek veicināts pašvērtēšanas process, iegūtā informācija tiek izmantota tālāko uzdevumu un prioritāšu noteikšanā.

· Izglītības iestādes darbu reglamentējošie dokumenti izstrādāti demokrātiski.

· Izglītības iestādē ir precīza vadības struktūra un veiksmīgs vadības komandas darbs.

· Izglītības iestādē ir veiksmīgs metodisko komisiju darbs.

· Izglītības iestādei ir laba sadarbība ar izglītības iestādes dibinātāju- Gulbenes novada domi.

· Izglītojamo dalība Latvijas Speciālajā Olimpiādē ar labiem rezultātiem startējot pasaules mērogā.

Tālākās attīstības vajadzības:

· Turpināt izmantot pašvērtēšanu kā metodi izglītības iestādes vispusīgai darba izvērtēšanai.

· Nodrošināt regulārāku informācijas apmaiņu par izglītības iestādes ikdienas darbu un plānotajiem pasākumiem.

· Aktīvāk reklamēt izglītības iestādes dzīvi mājas lapā, presē.

Vērtējuma līmenis: labi

5. CITI SASNIEGUMI
· Dalība ESF projektā „Pedagogu konkurētspējas veicināšana izglītības sistēmas optimizācijas apstākļos. 
· Skola sadarbībā ar CSDD piedāvā iegūt velosipēda vadītāja apliecību.

· Izglītojamo dalība Latvijas Speciālajā Olimpiādē ar labiem rezultātiem startējot pasaules mērogā. Sportisti ir piedalījušies Eiropas un pasaules Speciālajās Olimpiādēs Austrijā, Kanādā, ASV, Čehijā, Nīderlandē, Ungārijā, Ķīnā, Japānā, Polijā, Dānijā, Dienvidkorejā, gūstot godalgotas vietas.  
· Skola sadarbojas ar uzņēmējiem, prakses vietu nodrošināšanā izglītojamiem SIA „RCI Gulbene”, SIA „ZDZ”, SIA „Rubate”, veikalu tīkliem „Elvi”, „Supernetto”, ēdināšanas uzņēmumiem „Kantes krogs”, „Magnolija”.

· Skola nodrošina izglītojamos ar bezmaksas internāta pakalpojumiem.

· Skola nodrošina bezmaksas ēdināšanu četras reizes dienā.

· Izglītojamie tiek nodrošināti ar bezmaksas mācību līdzekļiem, personīgās higiēnas piederumiem, medicīnas pakalpojumiem. 
· Skola nodrošina transporta izdevumu segšanu izglītojamiem uz skolu un dzīves vietu.

· Skolā ir izveidota Relaksācijas telpa 1.- 4. klašu skolēniem ar bumbu vannu un relaksācijas figūrām, vecāko klašu izglītojamiem skolā ir izremontēta un iekārtota trenažieru zāle. 
· Skolas pagalmā ir izvietoti āra trenažieri, ar kuru palīdzību var relaksēties visi izglītojamie.

· Skola, sadarbībā ar Gulbenes novada domi, reizi nedēļā nodrošina izglītojamo bezmaksas nodarbības peldbaseinā.

· Skola divas reizes mācību gadā izglītojamiem organizē mācību ekskursijas.

· Dalība speciālo internātpamatskolu boulinga līgā, kuru atbalsta Latvijas bērnu bāreņu fonds.

· Dalība Lāču maizes rīkotajā  konkursā „Maizes akadēmija”, 2011./2012.m.g. izcīnot 1. vietu.

· Dalība deju festivālā „Carnikavas ritmi”.

· Latvijas Speciālās Olimpiādes sporta sacensības Palsmanes, Sveķu, Gaujienas, Kokneses, Spāres internātpamatskolās.

· Izteiksmīgas runas konkursi Gaujienas internātpamatskolā.

6. TURPMĀKĀ ATTĪSTĪBA
· Turpināt darbu pie izglītības programmu realizācijas, aktualizācijas un jaunu izglītības programmu izveides, atbilstoši tautsaimniecības pieprasījumam.
· Regulārs atbalsts izglītojamajiem: 
· veicinot un atbalstot vecāku (aizbildņu) līdzdalību izglītojamo ar speciālajām vajadzībām integrēšanā un iekļaušanā izglītības procesā un mazinot sociālo atstumšanu; 
· veicot mērķtiecīgu pedagoģiskās, psiholoģiskās un sociālās izpētes darba koordinēšanu, nodrošinot skolēna veselības stāvoklim, spējām un attīstības līmenim atbilstošu pedagoģisko, medicīnisko, sociālo un psiholoģisko palīdzību, 
· sekmējot skolēnu pozitīvo attieksmju, personības īpašību un sociālo iemaņu attīstīšanu atbilstoši katra izglītojamā spējām, 
· nodrošinot atbalsta personāla palīdzību mācību procesā.
· Pilnveidot metodisko komisiju darbu, nodrošinot pedagogiem iespēju iepazīties ar citu izglītības iestāžu darbu, konkrētās izglītības programmas saistību ar uzņēmumiem, dalīšanos pieredzē, iesaistīšanos dažāda veida projektos.
· Veicināt profesionālās kvalifikācijas „Pavāra palīgs” pedagogu piedalīšanos metodiskos konkursos, šobrīd aktīvi darbojas kvalifikācijas „Remontstrādnieks” pedagogi.
· Veicināt izglītojamo motivāciju mācīties un apgūt izvēlēto profesiju, lai viņi būtu konkurētspējīgi darba tirgū.

· Turpināt pilnveidot sadarbību ar nozares profesionāļiem ražošanas uzņēmumos, tā veicinot un paplašinot darba devēja lomu izglītības kvalitātes nodrošināšanā. 
· Pilnveidot sadarbības formas, kas veicinātu izglītojamo vecāku līdzdalību skolas dzīvē un atbildību par sava bērna karjeras izvēli un profesionālās kvalifikācijas ieguvi.
· Turpināt celt pedagogu kvalifikāciju atbilstoši spēkā esošajiem normatīvajiem aktiem. 
· Turpināt modernizēt mācību priekšmetu kabinetus un paplašināt moderno tehnoloģiju izmantošanu mācību procesā ikvienā mācību priekšmetā.
· Piesaistīt finansējumu sporta laukuma renovācijai.

· Pilnveidot skolas mājas lapu, ievietojot informāciju angļu valodā.

· Izmantot interneta resursus, laikrakstus, TV skolas izglītības programmu, skolas tēla popularizēšanā.

· Turpināt darbību projektā E-klase.

· Plānot lifta izbūvi personām ar kustību traucējumiem.
	Iestādes vadītājs
	Aigars Lasis
	
	

	
	(vārds, uzvārds)
	
	(paraksts)

	
	Z.v.


SASKAŅOTS

	Gulbenes novada domes izpilddirektore

	(dokumenta saskaņotāja pilns amata nosaukums)

	Guna Švika
	
	

	(vārds, uzvārds)
	
	(paraksts)

	19.01.2016.

	(datums)

	Z.v.


Piezīme. Dokumenta rekvizītus "datums", "paraksts" un "zīmoga vieta" neaizpilda, ja dokuments ir sagatavots atbilstoši normatīvajiem aktiem par elektronisko dokumentu noformēšanu.
Izglîtîbas valsts inspekcija

